Quinze establiments participaran en el Mes Gastronòmic de la Taronja de Sagunt
08 de febrer 2018

![Imagen 1](/media/dhiis34z/91cartel-campana-cand_cuerpo.jpg)![Imagen 2](/media/4mdcjj1m/91elecciones-mediterr_cuerpo.jpg)

La regidoria de Turisme de l'Ajuntament de Sagunt prepara el Mes Gastronòmic de la Taronja, dins de la campanya per la recuperació del Concurs Gastronòmic de la Taronja, la sisena edició del qual se celebrarà dilluns que ve 19 de febrer, en el Restaurant El Mirador de Sagunt.

Un total de quinze establiments de la localitat participaran en este mes gastronòmic oferint als seus clients, durant els caps de setmana, diversos plats on la taronja també serà la protagonista. Esta iniciativa començarà el pròxim 17 de febrer i finalitzarà el 19 de març, aprofitant d'esta manera la campanya turística de Falles on la ciutat acull multitud de visitants.

La regidora de Turisme, Natalia Antonino, assegura que han tingut “**una bona resposta tant dels cuiners locals en les inscripcions del concurs com dels restaurants per a la realització del mes gastronòmic. El sector hostaler de la ciutat s'ha involucrat amb esta iniciativa i açò és d'agrair perquè significa que aposten per la col·laboració público-privada, cosa necessària doncs Sagunt ja és una destinació turística reconeguda**”.

Els restaurants que participaran en este mes gastronòmic són: Frida, amb una coca de taronja i flor del taronger; El Chef Torrero, amb noodles amb ànec i verdures amb salsa de taronja i arròs amb llet a la taronja; Hostal Teide, amb timbal d’all i pebre a la taronja; Taverna de la Serp, amb _nugget__s_ de taronja i gallons de taronja arebossats amb quicos i per sucar salsa amb sabor de poma; Le Fou, amb peix de platja amb escabetx suau de cebes tendres a la taronja i puré de céleri i per a postres, crema de xocolata blanca, mousse de taronja i gelat de mango; Pizzeria Picoli, amb les postres _zabagli__one_ amb taronja; Chocomel, amb un _brow__nie_ amb mousse de taronja i canyella; Arrels, amb una ostra en escabetx de taronja i una crema de taronja i carlota, iogurt i gelat de gingebre; Candela, amb la seua galtera de bou confitada amb salsa de vi i taronja; Cyrus Dad, amb Ecosistema de la nostra albufera “Arro” i per a postres, cruixent de mus de taronja, pistatxo i mel de flor del taronger; La Broda da Costa, amb una amanida de bacallà a la taronja amb txía i mostassa i un tartar de salmó escabetxat a la taronja; Ca’l surdo, amb una ració de pollastre amb allada de taronja; Gastro Duc, amb un canelon de cua de bou amb espiral de taronja; Daneea Moreria, amb la seua amanida Daneea amb taronja; i Wizard Lounge, amb el seu rellom en salsa de taronja i mostassa.

Cal recordar que el tancament del termini d'inscripcions per al concurs tindrà lloc demà, divendres 9 de febrer, a les 23.59 hores. La presentació de sol·licituds es realitzarà de forma telemàtica a través de l'espai web creat per a este esdeveniment: [http://www.concursodelanaranjadesagunto.com/](http://www.concursodelanaranjadesagunto.com/) i poden presentar-se al mateix, cuiners/as professionals en representació de restaurants que competiran en les modalitats de tapa o entrant, plat principal i postres.

*   [](http://www.facebook.com/sharer.php?u=https://aytosagunto.es/va/actualitat/quinze-establiments-participaran-en-el-mes-gastronomic-de-la-taronja-de-sagunt-1/ "Facebook")
*   [](http://twitter.com/share?url=https://aytosagunto.es/va/actualitat/quinze-establiments-participaran-en-el-mes-gastronomic-de-la-taronja-de-sagunt-1/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/quinze-establiments-participaran-en-el-mes-gastronomic-de-la-taronja-de-sagunt-1/ "Linked In")
*   [](mailto:?body=https://aytosagunto.es/va/actualitat/quinze-establiments-participaran-en-el-mes-gastronomic-de-la-taronja-de-sagunt-1/)